Az EGT-Vegyesbizottság 78/2002 határozata

(2002. június 25.)

az EGT-megállapodás I. mellékletének (állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2001. december 11-i 149/2001 EGT-vegyesbizottsági határozat [1] módosította.

(2) Az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló 95/408/EK határozat módosításáról szóló, 2000. december 19-i 2001/4/EK tanácsi határozatot [2] be kell építeni a Megállapodásba.

(3) A 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló 92/118/EGK tanácsi irányelv I. melléklete 14. fejezetének módosításáról szóló, 2000. december 19-i 2001/7/EK bizottsági határozatot [3] be kell építeni a Megállapodásba.

(4) A halászati termékekben a higanytartalom mérésére vonatkozó elemzési módszerek, mintavételi tervek, és a legnagyobb higanyértékek meghatározásáról szóló 93/351/EGK határozat hatályon kívül helyezéséről szóló 2001. március 8-i 2001/182/EK bizottsági határozatot [4], melynek helyesbített szövegváltozatát a Hivatalos Lap 305., 2001.11.22., 35. o. tartalmazza, be kell építeni a Megállapodásba.

(5) Ez a határozat nem alkalmazandó Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete a következőképpen módosul:

1. Az 5.1 rész 7 pontja (92/118/EGK tanácsi irányelv) és a 8.1 rész 16. pontja (92/118/EGK tanácsi irányelv) a következő francia bekezdéssel egészül ki:

"- 32001 D 0007: A Bizottság 2001. december 19-i 2001/7/EK határozata (HL L 2., 2001.1.5., 27. o.)."

2. A melléklet a 6.2 rész 40. pontját (2001/471/EK bizottsági határozat) követően a következő ponttal egészül ki:

"41. 32001 D 0182: A Bizottság 2001. március 8-i 2001/182/EK határozata a halászati termékekben a higanytartalom mérésére vonatkozó elemzési módszerek, mintavételi tervek, és a legnagyobb higanyértékek meghatározásáról szóló 93/351/EGK határozat hatályon kívül helyezéséről (HL L 77. 2001.3.16., 22. o.), melynek helyesbített szövegváltozatát a HL L 305., 2001.11.22., 35. o. tartalmazza.

Ez a jogi aktus Izlandra is alkalmazandó."

3. A 6.2 rész 16. pontjának (93/351/EGK bizottsági határozat) szövegét el kell hagyni.

4. A melléklet a 8.1 rész 18. pontját (95/408/EGK bizottsági határozat) követően a következő francia bekezdéssel egészül ki:

"- 32001 D 0004: A Bizottság 2001. december 19-i 2001/4/EK határozata (HL L 2., 2001.1.5., 21. o.)."

2. cikk

A 2001/4/EK, a 2001/7/EK és a 2001/182/EK határozat, melynek helyesbített szövegváltozatát a HL L 305., 2001.11.22., 35. o. tartalmazza, izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. június 26-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. június 25-én.

az EGT-Vegyesbizottság részéről

az elnök

P. Westerlund

[1] HL L 65., 2002.3.7., 20. o.

[2] HL L 2., 2001.1.5., 21. o.

[3] HL L 3., 2001.1.5., 27. o.

[4] HL L 77., 2001.3.16., 22. o.

[5] Alkotmányos követelmények nem merültek fel.

--------------------------------------------------